CELEX: 32014R1036
Language: hr
Date: 2014-09-25 00:00:00
Title: Provedbena uredba Komisije (EU) br. 1036/2014 оd 25. rujna 2014. o razvrstavanju određene robe u kombiniranu nomenklaturu

1.10.2014   
            
            
               HR
            
            
               Službeni list Europske unije
            
            
               L 287/6
            
         PROVEDBENA UREDBA KOMISIJE (EU) br. 1036/2014
   оd 25. rujna 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim Općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. rujna 2014.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Sklop tiskane pločice za ugradnju u televizijski prijamnik s ugrađenim LCD zaslonom i aparatom za reprodukciju slike.
                  Sklop sadržava sljedeća sučelja za povezivanje s vanjskim aparatima:
                  
                              —
                           
                           
                              VGA ulaz,
                           
                        
                              —
                           
                           
                              HDMI ulaz (podržava HDCP),
                           
                        
                              —
                           
                           
                              RGB videoulaz (SCART priključci),
                           
                        
                              —
                           
                           
                              ulaz za videokomponentu,
                           
                        
                              —
                           
                           
                              CVBS videoulaz i videoizlaz,
                           
                        
                              —
                           
                           
                              audioulaz i audioizlaz,
                           
                        
                              —
                           
                           
                              izlaz za zvučnike,
                           
                        
                              —
                           
                           
                              USB utičnicu.
                           
                        Sklop sadržava i nekoliko unutarnjih sučelja, na primjer LVDS sučelje za povezivanje s LCD zaslonom i sučelje za unutarnje napajanje.
                  U sklop nije ugrađen tzv. „prijamnik” koji se sastoji od radiofrekvencijskih krugova (RF blok), krugova srednje frekvencije (IF blok) i demodulacijskih krugova (DEM blok) za prijam digitalnih televizijskih signala.
                  LCD zaslon nije priložen uz proizvod.
                  Sklop obavlja više funkcija, na primjer analogno-digitalnu pretvorbu, videodekodiranje (na primjer MPEG4), dijeljenje, audiodekodiranje, pojačavanje zvuka, funkciju HDMI prijamnika i LVDS izlaznog odašiljača za LCD zaslon.
                  Osim standardnih videosignala i televizijskih signala djelitelj može pretvoriti nekoliko ulaznih rezolucija stroja za automatsku obradu podataka (ADP) (do 1 920 × 1 080 piksela) u izvornu rezoluciju LCD zaslona.
                  Sklop može reproducirati slike i zvuk s USB uređaja za pohranu podataka.
               
               
                  8529 90 65
               
               
                  Razvrstavanje se utvrđuje općim pravilima 1. i 6. za tumačenje Kombinirane nomenklature na temelju napomene 2.(b) uz odsjek XVI. i naziva oznaka KN 8529, 8529 90 i 8529 90 65.
                  Sklop ne sadržava samo elektroničke komponente za reprodukciju slike već sadržava i komponente koje obavljaju dodatne funkcije, kao što je funkcija LVDS izlaznog odašiljača za LCD zaslon i funkcija djelitelja koji je, zbog svoje sposobnosti obrade nekoliko rezolucija tipa automatske obrade podataka, posebno oblikovan za televizijski prijamnik s ugrađenim LCD zaslonom. Budući da sklop sadržava više komponenti (funkcija) od onih obuhvaćenih tarifnim brojem 8521, isključuje se razvrstavanje u taj tarifni broj kao aparat za reprodukciju slike.
                  Budući da ne sadržava LCD zaslon, isključuje se razvrstavanje u tarifni podbroj 8528 72 40 kao televizijski prijamnik sa zaslonom.
                  Sklop se stoga razvrstava u oznaku KN 8529 90 65 kao elektronički sklopovi za aparate iz tarifnog broja 8528.